મહુવા તાલુકાના બુટવાડા ગામે આંબાવાડી ફળિયામાં ઘૂસી દીપડો ચાર મરઘાનો શિકાર કર્યા બાદ દીપડાને ઝબ્બે કરવા વનવિભાગ દ્વારા ઘરની પાછળ પાંજરુ ગોઠવવામાં આવ્યું હતું. ત્યારબાદ વનવિભાગનો સ્ટાફ અને ગ્રામજનો રાત્રિ દરમિયાન વોચ ગોઠવતાં જોયું કે દીપડો પાંજરાની ફરતે બે રાઉન્ડ માર્યા બાદ બિન્દાસ્ત પણે ફળિયામાં લટાર મારી શેરડીના ખેતરમાં ભાગી છુટ્યો હતો. છેલ્લા દશ દિવસથી રહેણાંક તેમજ ખેતરાળ વિસ્તારમાં દેખાઈ રહેલ દીપડાના પરિણામે ગ્રામજનોએ હાલ ખેતમજુરીએ જવાનું પણ ટાળ્યું છે.